Vínskortur vofir yfir
Vínáhugamenn athugið: Njótið hvers sopa því sérfræðingar segja að vínskortur vofi yfir jarðarbúum.
Þeir segja að verð á víni gæti hækkað verulega. Tvær skýringar eru á því: Framleiðsla hefur dregist verulega saman og Kínverjar og Bandaríkjamenn eru orðnir þyrstari í vín en áður. Þetta kemur fram í nýrri skýrslu  Morgan Stanley.
Framleiðsla víns í heiminum var mest árið 2004 en í fyrra hafði hún ekki verið minni í fjóra áratugi.
Framleiðslugetan hefur minnkað, aðallega í Evrópu. Þar er nú framleidd 10% minna af víni en árið 2005, sérstaklega í Frakklandi sem er helsti framleiðandi víns í álfunni.
Þá hefur veðrið sett strik í reikninginn á þessu ári.
Á sama tíma hefur eftirspurn eftir víni farið vaxandi. Nýríkt fólk í Rússlandi og Kína er nú farið að gæða sér í auknum mæli á  Bordeaux, Rioja og fleiri vínum.
Í ár er talið að eftirspurnin eftir víni sé meiri en framboðið eða sem nemur 300 milljón kössum af léttvíni.
Frakkar drekka hlutfallslega mest allra af léttvíni. En Bandaríkjamenn eru að sækja í sig veðrið og fylgja nú fast á hæla Frakka.
Vínáhugamenn athugið: Njótið hvers sopa því sérfræðingar segja að vínskortur vofi yfir jarðarbúum.
Tvær skýringar eru á því: Framleiðsla hefur dregist verulega saman og Kínverjar og Bandaríkjamenn eru orðnir þyrstari í vín en áður.
Framleiðsla víns í heiminum var mest árið 2004 en í fyrra hafði hún ekki verið minni í fjóra áratugi.
Á sama tíma hefur eftirspurn eftir víni farið vaxandi.
Í ár er talið að eftirspurnin eftir víni sé meiri en framboðið eða sem nemur 300 milljón kössum af léttvíni.